Robert Ardrey

**Robert Ardrey**, nado en Chicago (Illinois) o 16 de outubro de 1908 e finado en Cidade do Cabo o 14 de xaneiro de 1980, foi un guionista e autor teatral estadounidense.

## Traxectoria
Na década de 1950 retomou os seus estudos académicos en Antropoloxía e ciencias do desenvolvemento.
*African Genesis* e *The Territorial Imperative*, xunto co *The Naked Ape* (Desmond Morris, 1967), foron das obras con mellor acollida no discurso público durante a década de 1960, que combatía as asuncións previas da antropoloxía. As ideas de Ardrey influíron en Arthur C. Clarke e Stanley Kubrick no desenvolvemento de *2001: Unha odisea do espazo*, así como a Sam Peckinpah, ao que Strother Martin proporcionou dous dos libros de Ardrey. A novela de Hammond Innes *Levkas Man* (1971) tamén recibiu a influencia da visión de Ardrey sobre as raíces das agresións humanas na Idade de Pedra.

## Paleoantropoloxía 
Robert Ardrey foi un dos defensores da teoría do cazador e do simio asasino, en tanto que escritor de ciencia ficción para os lectores iniciados en paleoantropoloxía, antropoloxía, etoloxía, paleontoloxía e evolución humana.

Ardrey postulou que os precursores do Australopithecus sobreviviron millóns de anos de seca no Mioceno e o Plioceno, mentres a sabana se estendía e as fragas se reducían, adaptándose ao estilo de caza das especies carnívoras. Os cambios nos métodos de supervivencia e organización social foron diferenciando gradualmente os pre-humanos dos outros primates. Os cambios na dieta propiciaron o desenvolvemento do cerebro humano.

A teoría do simio asasino postula que a agresión, un factor vital na caza con fins alimenticios, é unha característica fundamental que distingue os devanceiros do ser humano doutros primates.

## Obra 
### Ficción 
* ''World's Beginning* (1944).
* *The Brotherhood of Fear* (1952).

### Non ficción 
* *African Genesis: A Personal Investigation into the Animal Origins and Nature of Man* (1961).
* *The Territorial Imperative: A Personal Inquiry into the Animal Origins of Property and Nations* (1966)
* *The Social Contract: A Personal Inquiry into the Evolutionary Sources of Order and Disorder* (1970).
* *The Hunting Hypothesis: A Personal Conclusion Concerning the Evolutionary Nature of Man* (1976).
* *Aggression and Violence in Man: A Dialogue Between Dr. L.S.B. Leakey and Robert Ardrey* (1971).

### Teatro 
* *Star Spangled* (1936) 
* *Casey Jones* (1938) 
* *God and Texas* (1938) 
* *How To Get Tough About It* (1938) 
* *Thunder Rock* (1939; levada ao cine en 1942)
* *Jeb* (1946) 
* *Sing Me No Lullaby* (1954)
* *Shadow Of Heroes* (1958)

### Guións 
* *They Knew What They Wanted* (1940).
* *A Lady Takes a Chance* (1943).
* *The Green Years* (1946).
* *Song of Love* (1947).
* *The Three Musketeers* (1948).
* *Madame Bovary* (1949).
* *The Secret Garden* (1949).
* *The Adventures of Quentin Durward* (1955) 
* *The Power and the Prize* (1956).
* *The Wonderful Country* (1959).
* *Four Horsemen of the Apocalypse* (1962), nomeada ao Oscar ao mellor guión orixinal).
* *The Animal Within'' (1975; documental).

## Recoñecementos 
* Premio Sergel Drama (1935).
* Guggenheim fellowship (1937).
* Premio Sidney Howard Memorial (1940).
* Premio Theresa Helburn memorial (1961).
* Willkie Brothers grant for anthropology (1963).
* membro da Royal Society of Literature.

## Vida persoal 
Robert Ardrey era fillo do editor Robert Leslie Ardrey e da profesora Marie Haswell
.

## Notas